CELEX: 62018CN0413
Language: bg
Date: 2018-06-21 00:00:00
Title: Дело C-413/18 P: Жалба, подадена на 21 юни 2018 г. от H срещу решението, постановено от Общия съд (шести състав) на 11 април 2018 г. по дело T-271/10 RENV, H/Съвет на Европейския съюз

24.9.2018   
            
            
               BG
            
            
               Официален вестник на Европейския съюз
            
            
               C 341/4
            
         
      Жалба, подадена на 21 юни 2018 г. от H срещу решението, постановено от Общия съд (шести състав) на 11 април 2018 г. по дело T-271/10 RENV, H/Съвет на Европейския съюз
      (Дело C-413/18 P)
      (2018/C 341/05)
      Език на производството: английски
      
         Страни
      
      
         Жалбоподател: H (представител: M. Velardo, avvocatessa)
      
         Друга страна в производството: Съвет на Европейския съюз
      
         Искания
      
      Жалбоподателят иска от Съда:
      
                  —
               
               
                  да отмени решение от 11 април 2018 г. по дело T-271/10 RENV, H/Съвет на Европейския съюз в частта му, в която се отхвърля жалбата на жалбоподателя за отмяна на решението от 7 април 2010 г., подписано от ръководителя на персонала на Полицейската мисия на Европейския съюз (ПМЕС) в Босна и Херцеговина, с което жалбоподателката е била преназначена на длъжността Criminal Justice Adviser — Prosecutor в регионалното бюро в Баня Лука (Босна и Херцеговина), и при условията на евентуалност, на решението от 30 април 2010 г., подписано от ръководителя на тази мисия по член 6 от Решение 2009/906/ОВППС на Съвета от 8 декември 2009 година относно Полицейската мисия на Европейския съюз (ПМЕС) в Босна и Херцеговина (БиХ) (1), и в частта му, в която се отхвърля искането за обезщетение за вредите вследствие на незаконосъобразността на посочените по-горе решения,
               
            
                  —
               
               
                  да се произнесе по делото и, ако е необходимо, да върне делото на Общия съд,
               
            
                  —
               
               
                  да осъди ответника по първоинстанционното производство да заплати съдебните разноски по дело C-455/14 P и тези по настоящото производство.
               
            
         Основания и основни доводи
      
      
                  —
               
               
                  Жалбоподателят твърди, че са нарушени член 216 от Процедурния правилник на Общия съд и член 47 от Хартата на основните права, тъй като обжалваното съдебно решение е постановено от състав, състоящ се отчасти от същите съдии, които са постановили определението, отменено от Съда на Европейския съюз.
               
            
                  —
               
               
                  Относно правомощията на ръководителя на посочената мисия да взема решения за преназначаване на служители и ролята на държавата членка по произход в рамките на преместването на командированите служители, жалбоподателят твърди, че е нарушен член 61, втора алинея от Статута на Съда, тъй като в първоинстанционното производство съдът не се е съобразил с постановеното от Съда на Европейския съюз при връщането на делото.
               
            
                  —
               
               
                  Изопачаване на доказателствата.
               
            
                  —
               
               
                  Нарушаване на правото на защита и на равно третиране, тъй като жалбоподателят не е изслушан що се отнася до някои документи и писмени становища, представени от Съвета в първоинстанционното производство.
               
            
                  —
               
               
                  Нарушение на член 134, параграф 1 от Процедурния правилник, тъй като е постановено жалбоподателят да поеме съдебните разноски по дело C-455/14 P, въпреки че е спечелил делото.
               
            
         (1)  ОВ L 322, 2009 г., стр. 22.